
MOLEKULÁRIS GENETIKAI LABORATÓRIUM 	laborvezető: dr. Andrikovics Hajnalka

[bookmark: _GoBack]TÁJÉKOZTATÓ GENETIKAI VIZSGÁLATRÓL
A testünket felépítő sejtek sejtmagjában levő örökítő anyag (DNS) kromoszómákon található gének sokaságából áll. Összességük alkotja a genomot. Egyes emberek genomját összehasonlítva 99,9% egyezés és 0,1% eltérés található. A sejtek működését, növekedését, osztódását és elhalását a gének irányítják. Ha a sejtben az örökítő anyag szerkezete megváltozik, hiányzik vagy több van belőle, a sejt nem minden esetben tudja ellátni a feladatát. Amikor az összes testi- és ivarsejt is tartalmazza a genetikai eltérést, örökletes betegség alakulhat ki. Az életkor előre haladásával egyes testi sejtekben kialakuló genetikai eltérések az adott szerv/szövet daganatos megbetegedéséhez vezethetnek, amelyek legtöbbször nem örökletesek. Speciális esetekben az örökletes genetikai eltérés a daganat/leukémia kialakulásának az esélyét növeli, ezt nevezzük örökletes rákszindrómának, vagy herediter hematológiai malignitásnak. Irodalmi becslések alapján a hematológiai rosszindulatú betegségek akár 5-10%-a is örökletes lehet. Genetikai vizsgálatok során a gének és a kromoszómák betegséget okozó eltérései mutathatóak ki örökletes és daganatos betegségekben egyaránt.
Miért van szükség a genetikai vizsgálatra, milyen előnyei lehetnek a vizsgálat elvégzésének?
1. Örökletes betegségek esetén felderíti az okot, amely felelős a betegség kialakulásáért. Igazolja (családtagok esetén is) a betegség jelenlétét akár a tünetek megjelenése előtt is, így lehetővé teheti a tünetek kialakulásának a megelőzését vagy a betegség időben történő kezelését. Információt adhat jövőbeli tervezett és folyamatban levő terhességek esetén. 
1. Daganatos betegségek esetén segít a diagnózis pontos megállapításában és a kezelés sikerességének megbecsülésében. A daganatra jellemző genetikai eltérés mennyiségi jelenlétének követésével megítélhető a kezelés hatékonysága, előre jelezhető a betegség visszatérése még a tünetek előtt. Kiválasztható a megfelelő célzott kezelés.
1. Hematopoietikus őssejt transzplantáció (csontvelő-átültetés) után a recipiens és a donor genom mintázatának összehasonlításával a transzplantáció eredményessége monitorozható. Az örökletes hematológiai betegségek felismerése különösen fontos lehet a megfelelő donor családtag kiválasztásában.

A genetikai vizsgálatok egy részét újgenerációs szekvenálással (NGS) végezzük, amely számos gén egyidejű vizsgálatát teszi lehetővé. Átfogó genetikai vizsgálatkor akár a teljes exom- vagy a teljes genom-szekvenálása (WES/WGS) is megtörténik. Átfogó genetikai vizsgálat során előfordulhat, hogy olyan genetikai variánsok azonosíthatók, amik nincsenek összefüggésben az Ön elsődlegesen vizsgált betegségével, de más betegséget okozhatnak. Bizonyos betegségek tünetek előtti megismerése kifejezetten, akár életbevágóan is fontos lehet, mert lehetővé teheti a betegségből fakadó egészségkárosodás megelőzését. Ezen örökletes betegségek döntően szív-, daganatos- vagy anyagcsere- betegségek. Az ezen betegségeket okozó gének vizsgálatát ezért kifejezetten ajánlja a nemzetközi irodalom.

Milyen korlátai és kockázatai lehetnek a genetikai vizsgálatnak?
1. Nem minden esetben igazolható a betegség genetikai eredete (nem ismert a betegség genetikai háttere vagy nem elérhető a genetikai teszt.) Mivel egyetlen genetikai vizsgálat sem képes minden genetikai variánst azonosítani, ezért előfordulhat, hogy egy Ön által hordozott betegséget okozó variánst nem tudunk azonosítani, még aktív keresés révén sem.
1. A genetikai eltérés jelenlétében sem lehet minden esetben előre megbecsülni az adott betegség súlyosságát, a tünetek akár egy családon belül is eltérőek lehetnek.
1. Előfordulhat, hogy nem áll rendelkezésre megelőzési vagy kezelési lehetőség az azonosított betegségre.
1. Örökletes betegség esetén rokonaira vonatkozó információk is kiderülhetnek. (Felfedhet családi titkokat, mint apaság vagy örökbefogadás.)


Hogyan kapja meg a genetikai vizsgálati eredményeket?
Örökletes betegségek gyanúja esetén a hatályos humángenetikai törvény (2008. évi XXI. törvény) értelmében a vizsgálat humángenetikai vizsgálatnak minősül. A törvény értelmében a vizsgálat eredményét klinikai genetikusnak kell ismertetnie Önnel, így a laboratóriumi lelet közvetlenül nem kerülhet fel az Elektronikus Egészségügyi Szolgáltatási Térbe, azaz az EESZT-be. A vizsgálati eredményt papíralapú leleten elküldjük a vizsgálatot kérő orvosnak, aki ennek és egyéb vizsgálati eredményeinek ismeretében fog dönteni a szükség szerinti teendőkről. Átfogó genetikai vizsgálat esetén a betegségével kapcsolatos elsődleges találatok, valamint a kezelhető másodlagos genetikai találatok kerülhetnek megismertetésre Önnel a genetikai tanácsadáson, ha Ön ehhez a mintavétel előtt hozzájárulását adta. A vizsgálatot indikáló betegségével kapcsolatban nem álló genetikai találatokat, melyek, jelen ismereteink szerint nem megelőzhető vagy nem befolyásolható örökletes betegséget okoznak, a nemzetközi ajánlások szerint nem hozzuk az Ön tudomására. Daganatos betegségek és hematopoietikus őssejt transzplantáció követésekor végzett genetikai vizsgálatokra nem vonatkozik a humángenetikai törvény, az eredmény a vizsgálatot kérő orvosnak, és az EESZT-be is elküldésre kerül.

Hogyan tárolják az Ön genetikai mintáját és az abból származó genetikai adatokat?
Az Ön személyes adatait és genetikai mintáját az 1997. évi XLVII. (az egészségügyi és a hozzájuk kapcsolódó személyes adatok kezeléséről és védelméről), ill. a 2008. évi XXI. (a humángenetikai adatok védelméről, a humángenetikai vizsgálatok és kutatások, valamint a biobankok működésének szabályairól) törvények szerint kezelik.


BELEEGYEZŐ NYILATKOZAT
GENETIKAI VIZSGÁLATHOZ és GENETIKAI MINTA TÁROLÁSHOZ
Az érintett neve: 	Anyja neve: ……………………………………………
Születési hely, idő:	TAJ szám: ……………………………………………..
Lakcím: …………………………………………………………………………………………………………………………
Korlátozottan cselekvőképes, ill. cselekvőképtelen érintett esetén törvényes képviselő: …………………….....................................................................................................................................................
Kijelentem, hogy a mintavétel előtt tájékoztatást kaptam a mintavétel céljáról, a vizsgálat elvégzésének és elmaradásának előnyeiről és kockázatairól, a lehetséges eredmény engem / közeli hozzátartozóimat érintő esetleges következményeiről, a genetikai minta és adat tárolásának módjairól, azonosítási lehetőségeiről. A tájékoztatás során kérdéseket tehettem fel, erre a felvilágosítást adó személy számomra kielégítő válaszokat adott. A tájékoztatást megértettem. 

(kérjük specifikálni a betegséget)

	Hozzájárulok a mintavételhez genetikai vizsgálat céljából, amely segítségével a betegségemet okozó genetikai eltérések, betegségre hajlamosító rizikó tényezők, a kezelések (beleértve a hematopoietikus őssejt transzplantációt) kimenetelét befolyásoló genetikai eltérések mutathatóak ki. A genetikai vizsgálat diagnosztikus, metodika fejlesztési, minőségfejlesztési célokra történő felhasználásába beleegyezem.
	
	

	Szeretném megismerni a vizsgálat során másodlagosan talált genetikai variánsokat:
Bizonyos betegségek tünetek előtti megismerése kifejezetten, akár életbevágóan is fontos lehet, mert lehetővé teheti a betegségből fakadó egészségkárosodás megelőzését. amelyek jelenleg elsődlegesen vizsgált betegséggel összefüggésben nem állnak. Ezen betegségek döntően szív-, daganatos vagy anyagcsere-betegségek. Az ezen betegségeket okozó gének vizsgálatát ezért kifejezetten ajánlja a nemzetközi irodalom. 
(csak átfogó genetikai vizsgálat esetében értelmezhető)
	
	

	Hozzájárulok a genetikai mintám/adataim tudományos céllal történő feldolgozásához. Tudomásul veszem, hogy a kutatási eredményekből személy szerinti hasznom nem származik.
	
	

	Hozzájárulok az általam szolgáltatott genetikai minta, illetve abból származó adat archivált gyűjteményben/biobankban való tárolásához kódolt/anonim formában.
	
	

	Hozzájárulok, hogy hatóságilag szabályozott ellenőrzés mellett genetikai mintám, illetve adataim más hazai vagy Európai Unión belüli, ill. Európai Unión kívüli laboratóriumba továbbíthatók klinikai genetikai vizsgálat céljára vagy kutatási célra. 
	
	


 Tudomásul veszem, hogy örökletes betegség esetén a vizsgálat eredményét-rajtam és a vizsgálatot kezdeményező kezelő orvoson kívül-csak az általam megnevezett személy jogosult megismerni, a vizsgálat eredménye az EESZT-ben nem lesz látható. Örökletes betegség esetén a genetikai törvény előírásainak megfelelően az eredményt genetikai tanácsadás keretében jogosult vagyok megismerni. Beleegyezésemet jogomban áll bármikor írásban visszavonni további indoklás, illetve bármiféle, a jövőbeni orvosi ellátásomat érintő hátrányos következmény nélkül. Tájékoztatást kaptam arról is, hogy genetikai adataim megismeréséről lemondhatok. A lemondó nyilatkozatom bármikor visszavonható. Amennyiben a fenti választási lehetőségekről nem nyilatkozom, tudomásul veszem, hogy genetikai mintáimmal és adataimmal a DPC Molekuláris Genetikai Laboratórium belső utasítási rendje szerint járnak el.
A jelen nyilatkozatban foglaltakat megértettem, tudomásul vettem és aláírásommal hitelesítem.
Dátum………………    ……………………………………………..érintett / szülő /  törvényes képviselő 
Dátum:…………….. …………………………………………….felvilágosítást végző orvos (név, beosztás)
VISSZAVONÓ ill. TILTÓ NYILATKOZATOK
Alulírott érintett (korlátozottan cselekvőképes, ill. cselekvőképtelen érintett esetén …………………. szülő/törvényes képviselő) a csatolt tájékoztatót elolvastam, megértettem, szakrendelés keretében kérdéseket tehettem fel, ezekre a felvilágosítást adó személy számomra kielégítő válaszokat adott.
[bookmark: _Hlk212466084]Az érintett neve: 	Anyja neve: ……………………………………………
Születési hely, idő:	TAJ szám: ……………………………………………..
Lakcím: ……………………………………………………………………………………………………………
Korlátozottan cselekvőképes, ill. cselekvőképtelen érintett esetén törvényes képviselő: ……………………..

GENETIKAI VIZSGÁLAT ELVÉGZÉSÉRE VONATKOZÓ TILTÓ NYILATKOZAT
Az orvosaim által felajánlott diagnosztikus célú genetikai vizsgálat elvégzéséhez nem járulok hozzá. A vizsgálat elmaradásának kockázatairól, az ebből adódóan engem és közeli hozzátartozóimat, és transzplantáció esetén a beteget érintő hátrányokról tájékoztatást kaptam, s azt megértettem. 
[bookmark: OLE_LINK26][bookmark: OLE_LINK25][bookmark: OLE_LINK24]Dátum……………            .……………………………                ..……..…………………..…
                                                            érintett                                 szülő /  törvényes képviselő
A felvilágosítást végző orvos (név, beosztás): …………………………………………………………….
Dátum:………………………………                            ……………………………………………………
	orvos pecsétje, aláírása
GENETIKAI MINTA TÁROLÁSÁRA VONATKOZÓ VISSZAVONÓ NYILATKOZAT
(A kívánt nyilatkozatot kérjük, jelölje x-szel!) Mintavétel napja: …………………………………………………
 A diagnosztikai célú genetikai vizsgálat elvégzését követően a genetikai mintám archivált gyűjteményben való további tárolásához nem járulok hozzá. Kérem a genetikai mintám megsemmisítését. Tudomásul vettem, hogy a megsemmisítésre kerülő mintából a későbbiekben további diagnosztikai vizsgálatok elvégzésére nem lesz lehetőség.
 A genetikai mintám biobankban való további tárolásához kódolt formában nem járulok hozzá. Kérem a genetikai mintám anonim formában történő további tárolását.
 A genetikai mintám biobankban való további tárolásához anonim formában nem járulok hozzá. Kérem a genetikai mintám megsemmisítését.
Dátum……………            .……………………………                ..……..…………………..…
                                                            érintett                                 szülő /  törvényes képviselő

                                                           1.  tanú
Dátum……………            ..……..…………………..…
                                                           2.  tanú

